MT
C 24/42
Il-Ġurnal Uffiċjali tal-Unjoni Ewropea
17.1.2022
Digriet tal-Qorti Ġenerali tad-9 ta’ Novembru 2021 – Amort et vs Il-Kummissjoni (Kawża T-267/21) (1) (“Rikors għal annullament – Prodotti mediċinali għall-użu mill-bniedem – Awtorizzazzjoni kundizzjonali għat-tqegħid fis-suq għall-prodott mediċinali għall-użu mill-bniedem ‘COVID-19 Vaccine Janssen – Vaċċin tal-COVID-19 (Ad26.COV2 S (rikombinanti))’ – Assenza ta’ interess ġuridiku – Nuqqas ta’ inċidenza diretta – Nuqqas ta’ inċidenza individwali – Att mhux regolatorju – Inammissibbiltà”) (2022/C 24/55) Lingwa tal-kawża: il-Ġermaniż Partijiet Rikorrenti: Heidi Amort (Jenesien, l-Italja) u t-22 rikorrent l-ieħor li isimhom jidhru fl-anness għad-digriet (rappreżentant: R. Holzeisen, avukata) Konvenuta: Il-Kummissjoni Ewropea (rappreżentanti: B.-R. Killmann u A. Sipos, aġenti)
Suġġett Talba bbażata fuq l-Artikolu 263 TFUE u intiża għall-annullament tad-Deċiżjoni ta’ Implimentazzjoni tal-Kummissjoni C(2021) 1763 (final) tal-11 ta’ Marzu 2021 li tawtorizza t-tqegħid fis-suq skond ir-Regolament (KE) Nru 726/2004 tal-Parlament Ewropew u tal-Kunsill għal “COVID-19 Vaccine Janssen – Vaċċin tal-COVID-19 (Ad26.COV2-S [rikombi­ nanti])”, prodott mediċinali għall-użu mill-bniedem, kif emendata u kkompletata.
Dispożittiv 1) Ir-rikors huwa miċħud bħala inammissibbli.
2) Ma hemmx iktar lok li tingħata deċiżjoni fuq it-talbiet għal intervent ippreżentati minn TF, TG, TH u TI, minn TR u mill-persuni l-oħrajn li isimhom jidher fl-Anness II u minn VH u l-persuni l-oħrajn li isimhom jidhru fl-Anness II.
3) Heidi Amort u l-persuni l-oħrajn li isimhom jidher fl-Anness I huma kkundannati għall-ispejjeż.
4) TF, TG, TH u TI, TR u l-persuni l-oħrajn li isimhom jidher fl-Anness II u VH u l-persuni l-oħrajn li isimhom jidher fl-Anness II għandhom ibatu, kull wieħed minnhom, l-ispejjeż rispettivi tagħhom relatati mat-talbiet għal intervent.
(1)
ĠU C 263, 5.7.2021.
Rikors ippreżentat fis-6 ta’ Ottubru 2021 – Callaway vs Il-Kummissjoni (Kawża T-653/21) (2022/C 24/56) Lingwa tal-kawża: l-Ingliż Partijiet Rikorrent: James C. Callaway (Kuopio, il-Finlandja) (rappreżentant: P. Hoffman, avukat) Konvenut: Il-Kummissjoni Ewropea
Talbiet Ir-rikorrent jitlob li l-Qorti Ġenerali jogħġobha: — tannulla d- Deċiżjoni ta’ Implimentazzjoni tal-Kummissjoni (UE) 2021/1214 tat-22 ta’ Lulju 2021 li tawtorizza lill-Polonja tipprojbixxi l-kummerċjalizzazzjoni fit-territorju tagħha tal-varjetà ta’ qanneb Finola skont id-Direttiva tal-Kunsill 2002/53/KE (notifikata bid-dokument C(2021) 5295) (1);